ประกาศคณะกรรมการกํากับตลาดทุน ที่ ทน. 41/2562 เรื่อง หลักเกณฑ์เพิ่มเติมสําหรับการจัดตั้งและจัดการกองทุนรวม เพื่อผู้ลงทุนที่เป็นกองทุนสํารองเลี้ยงชีพ \_\_\_\_\_\_\_\_\_\_\_\_\_\_\_\_\_\_\_\_\_\_\_ อาศัยอํานาจตามความในมาตรา 5 และมาตรา 16/6 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 และมาตรา 109 วรรคหนึ่ง มาตรา 117 และมาตรา 124 วรรคหนึ่ง แห่งพระราชบัญญัติหลักทรัพย์และตลาดหลักทรัพย์ พ.ศ. 2535 คณะกรรมการกํากับตลาดทุนออกประกาศไว้ดังต่อไปนี้ข้อ ๑ ในประกาศนี้"กองทุนรวม" หมายความว่า กองทุนรวมเพื่อผู้ลงทุนที่เป็นกองทุนสํารองเลี้ยงชีพ"กองทุนรวมเพื่อผู้ลงทุนที่เป็นกองทุนสํารองเลี้ยงชีพ" หมายความว่า กองทุนรวมเพื่อผู้ลงทุนที่มิใช่รายย่อย ที่จํากัดการเสนอขายและการถือหน่วยลงทุนไว้เฉพาะผู้ลงทุนที่เป็นกองทุนสํารองเลี้ยงชีพตามกฎหมายว่าด้วยกองทุนสํารองเลี้ยงชีพ"โครงการ" หมายความว่า โครงการจัดการกองทุนรวม"บริษัทจัดการ" หมายความว่า บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการจัดการกองทุนรวม "ประกาศที่ ทน. 88/2558" หมายความว่า ประกาศคณะกรรมการกํากับตลาดทุน ที่ ทน. 88/2558 เรื่อง การจัดตั้งกองทุนรวมเพื่อผู้ลงทุนทั่วไปและเพื่อผู้ลงทุนที่มิใช่รายย่อย และการเข้าทําสัญญารับจัดการกองทุนส่วนบุคคล ลงวันที่ 17 ธันวาคม พ.ศ. 2558 และที่แก้ไขเพิ่มเติม"ประกาศที่ สน. 87/2558" หมายความว่า ประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 87/2558 เรื่อง หลักเกณฑ์ เงื่อนไข และวิธีการจัดการกองทุนรวมเพื่อผู้ลงทุนทั่วไป กองทุนรวมเพื่อผู้ลงทุนที่มิใช่รายย่อย กองทุนรวมเพื่อผู้ลงทุนประเภทสถาบัน และกองทุนส่วนบุคคล ลงวันที่ 17 ธันวาคม พ.ศ. 2558 และที่แก้ไขเพิ่มเติมข้อ ๒ ประกาศนี้ให้ใช้บังคับกับการจัดตั้งและจัดการกองทุนรวมที่ประสงค์จะเสนอขายเฉพาะต่อผู้ลงทุนที่เป็นกองทุนสํารองเลี้ยงชีพ ทั้งนี้ กองทุนรวมที่ยื่นคําขออนุมัติจัดตั้งตามประกาศนี้ต้องไม่เป็นกองทุนรวมประเภทดังต่อไปนี้(1) กองทุนรวมเพื่อการเลี้ยงชีพ(2) กองทุนรวมอีทีเอฟ(3) กองทุนรวมหุ้นระยะยาวข้อ ๓ มิให้นําหลักเกณฑ์ดังต่อไปนี้ มาใช้บังคับกับกองทุนรวมตามประกาศนี้(1) ข้อ 29 แห่งประกาศที่ ทน. 88/2558 และข้อ 102(1) แห่งประกาศที่ สน. 87/2558 (2) ข้อ 9(3) แห่งประกาศที่ ทน. 88/2558 ข้อ 10 และ ข้อ 31 แห่งประกาศที่ สน. 87/2558 โดยให้บริษัทจัดการปฏิบัติตามหลักเกณฑ์ในข้อ 6 ข้อ 7 และข้อ 8 แทนข้อ ๔ ให้สํานักงานมีอํานาจประกาศกําหนดหลักเกณฑ์ เงื่อนไข และวิธีการ ในรายละเอียดเกี่ยวกับเรื่องที่กําหนดในประกาศนี้ เพื่อให้เกิดความชัดเจนในทางปฏิบัติ และเพื่อให้สํานักงานสามารถตรวจสอบการปฏิบัตินั้นได้ข้อ ๕ เพื่อประโยชน์ในการปฏิบัติตามประกาศนี้ ให้สํานักงานมีอํานาจประกาศกําหนดแนวทาง (guideline) การปฏิบัติในรายละเอียดของข้อกําหนดตามประกาศนี้ เพื่อเป็นการให้แนวทางปฏิบัติที่ถือว่าเหมาะสมและสอดคล้องตามประกาศนี้ และหากบริษัทจัดการปฏิบัติตามแนวทางดังกล่าวแล้ว ให้ถือว่าบริษัทจัดการมีการปฏิบัติตามข้อกําหนดในประกาศนี้ในเรื่องที่มีการออกแนวทางนั้นข้อ ๖ การกําหนดชื่อของกองทุนรวม บริษัทจัดการต้องระบุข้อความ "สําหรับกองทุนสํารองเลี้ยงชีพ" ไว้ในส่วนท้ายของชื่อกองทุนรวมข้อ ๗ บริษัทจัดการจะกําหนดให้มีการรับชําระค่าซื้อหรือชําระค่าขายคืนหน่วยลงทุนเป็นหลักทรัพย์หรือทรัพย์สินอื่นแทนเงินได้ต่อเมื่อกําหนดเงื่อนไขการชําระและขั้นตอนการดําเนินการไว้อย่างชัดเจนในโครงการและข้อผูกพันระหว่างผู้ถือหน่วยลงทุนกับบริษัทจัดการ โดยขั้นตอนดังกล่าวต้องสามารถปฏิบัติได้จริงและเป็นธรรมต่อผู้ถือหน่วยลงทุนทุกราย ข้อ ๘ ในการจัดการกองทุนรวม ให้บริษัทจัดการคํานวณและประกาศมูลค่าทรัพย์สินสุทธิ มูลค่าหน่วยลงทุน ราคาขายหน่วยลงทุน และราคารับซื้อคืนหน่วยลงทุนของกองทุนรวมตามหลักเกณฑ์ดังต่อไปนี้(1) คํานวณมูลค่าทรัพย์สินสุทธิและมูลค่าหน่วยลงทุนอย่างน้อยในวันดังนี้ โดยให้ประกาศภายในวันทําการถัดไป (ก) ทุกสิ้นวันทําการก่อนวันทําการซื้อขายหน่วยลงทุน (ข) ทุกสิ้นวันทําการซื้อขายหน่วยลงทุน (ค) ทุกสิ้นวันทําการสุดท้ายของแต่ละเดือน (ง) ทุกสิ้นวันปิดสมุดทะเบียนผู้ถือหน่วยลงทุนเพื่อการจ่ายเงินปันผล (จ) ทุกสิ้นวันทําการที่เกิดเหตุการณ์ที่น่าเชื่อได้ว่าจะมีผลกระทบต่อมูลค่าทรัพย์สินสุทธิหรือมูลค่าหน่วยลงทุนอย่างมีนัยสําคัญ(2) คํานวณราคาขายหน่วยลงทุนและราคารับซื้อคืนหน่วยลงทุนทุกสิ้นวันทําการซื้อขายหน่วยลงทุน โดยให้ประกาศภายในวันทําการถัดไป ทั้งนี้ ให้ใช้มูลค่าหน่วยลงทุนของสิ้นวันทําการซื้อขายหน่วยลงทุนนั้นเป็นเกณฑ์ในการคํานวณราคาดังกล่าวข้อ ๙ ประกาศนี้ใช้บังคับตั้งแต่วันที่ 1 กรกฎาคม พ.ศ. 2562 เป็นต้นไปผู้มีอํานาจลงนาม - ประกาศ ณ วันที่ 20 มิถุนายน พ.ศ. 2562 (นางสาวรื่นวดี สุวรรณมงคล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์ ประธานกรรมการ คณะกรรมการกํากับตลาดทุน